stanford-oval/wikipedia huggingface dataset:
Fredrik I (Württemberg)
Württembergin hallitsijana

Fredrik kohosi Württembergin herttuaksi isänsä kuoltua joulukuussa 1797. Napoleonin sotien aikana hän vaihtoi puolta useita kertoja. Aluksi Württemberg oli sodassa Ranskaa vastaan, mutta vuonna 1800 herttua Fredrik joutui pakenemaan itävaltalaisten suojiin Wieniin. Vuoden 1801 Lunévillen rauhan jälkeen hän omaksui ranskalaisystävällisen politiikan, joten vuonna 1803 hän sai Ranskan tuella vaaliruhtinaan arvon ja valtakuntaansa uusia alueita. Württembergin liityttyä vuonna 1805 kolmannen liittokunnan sotaan Ranskan puolelle se korotettiin Pyhän saksalais-roomalaisen keisarikunnan lakkauttamisen yhteydessä vuoden 1806 alussa kuningaskunnaksi. Württembergin alue yli kaksinkertaistui vuosina 1802–1810 tehdyissä liitoksissa.
Fredrik lähetti Württembergin joukkoja myös Napoleonin Venäjän-sotaretkelle vuonna 1812, mutta siirtyi marraskuussa 1813 niin sanotulla Fuldan sopimuksella Ranskan vihollisten puolelle. Ehtona hän vaati liittoutuneita tunnustamaan hänen kuninkaan arvonsa ja Württembergin saamat aluelaajennukset. Fredrik oli tyytymätön Wienin kongressiin ja liittyi vain vastentahtoisesti Saksan liittoon vuonna 1815. Sisäpolitiikassa Fredrik oli suhteellisen uudistusmielinen, mutta Württembergin valtiopäivät olivat vanhoillisten hallussa, joten hän sivuutti parlamentin ja hallitsi itsevaltaisesti.
Fredrik kuoli keuhkokuumeeseen 61-vuotiaana lokakuussa 1816 ja hänet on haudattu Ludwigsburgin linnankirkon kryptaan.
Avioliitot ja lapset

Fredrik I:n ensimmäinen puoliso vuosina 1780–1789 oli Braunschweig-Wolfenbüttelin prinsessa Augusta Carolina Friederike Luise, jonka isä oli herttua Kaarle Vilhelm Ferdinand. Avioliitto oli onneton ja päättyi eroon.
Fredrik ja Augusta saivat neljä lasta:
Vilhelm I (1781–1864), Württembergin kuningas, oli kolmesti naimisissa
Friederike Katharina Sophie Dorothea (1783–1835), Westfalenin kuninkaan Jérôme Bonaparten puoliso
Augusta Sophia Dorothea Maria (1783–1784), kuoli yhdeksänkuisena
Paavali, Paul Friedrich Karl August (1785–1852)
Vuonna 1797 Fredrik nai Englannin prinsessa Charlotte Augusta Matildan (1766–1828), kuningas Yrjö III:n tyttären, joka oli edellisen vaimon serkku. Heidän ainoa yhteinen lapsensa oli kuolleena 27. huhtikuuta 1798 syntynyt tytär. Kuningatar Charlotte osallistui miehensä ensimmäisestä avioliitosta syntyneitten lasten kasvatukseen.
Koko ja pilkkanimet

Fredrik oli erittäin pitkä ja lihava: selkänsä takana hänet tunnettiin nimellä ”The Great Belly-Gerent” (engl. belly = maha, belligerent = riidanhaluinen). Napoleonin sutkauksen mukaan Jumala oli luonut herttuan äärimmäiseksi esimerkiksi siitä, kuinka paljon ihmisen ihoa voitiin venyttää sen repeämättä.
Viipurin saksalaisten keskuudessa Fredrik sai käytöksestään ja ulkomuodostaan johtuen pilkkanimen Die dicke Sau eli ”Lihava sika”.
Aiheesta muualla

Kuvia tai muita tiedostoja aiheesta Fredrik I (Württemberg) Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2 
Kansalliset:  Ranska  BnF data  Saksa  Yhdysvallat  Alankomaat  Puola  Vatikaani 
Henkilöt:  Deutsche Biographie  DDB  Kansallisbiografia  Biografiasampo 
Muut:  RISM  IdRef 
Fredrik I nuorena, Georg Friedrich Erhardtin maalaus, mahdollisesti englantilaisen muotokuvan kopio.
Fredrikin ensimmäinen vaimo, herttuatar Augusta von Braunschweig-Wolfenbüttel 1780-luvulla.
Fredrikin toinen vaimo Charlotte Augusta Matilda, Philipp Friedrich von Hetschin maalaus vuodelta 1799.
Rauhanpiippu

Massasoit ja kuvernööri John Carver polttamassa rauhanpiippua Plymouthissa vuonna 1621. Intiaanipäälliköitä esittävissä 1800-luvun valokuvissa heillä on usein pyhä piippu kädessään.
Intiaanien piippuja.
Rauhanpiippu eli calumet on Pohjois-Amerikan alkuperäiskansojen pyhä piippu, jota perinteisesti käytettiin uskonnollisissa ja sosiaalisissa tilaisuuksissa. Rauhanpiippu koostui varresta ja pesästä, jossa poltettiin tupakanlehtiä ja yrttejä. Eri intiaaniheimot käyttivät erilaisia yrttisekoituksia. Piiput oli yleensä valmistettu kaoliniitista ja usein tehty jonkin eläimen muotoon. Piippu ja varsi olivat usein samaa materiaalia, mutta pitkien seremonipiippujen varret valmistettiin yleensä puusta ja koristeltiin helmin, sulin tai piikkisian piikein. Kieltäytyminen vastaanottamasta tarjottua rauhanpiippua katsottiin yleensä loukkaukseksi.
Rauhanpiippuja käytettiin lähes kaikkialla Pohjois-Amerikassa, mutta eniten niiden käyttö painottui algonkin- ja sioux-kielisten kansojen keskuuteen. Preeriaintiaanien arvellaan omaksuneen rauhanpiipun maanosan itäosien maanviljelijä-intiaaneilta.
Piipun käyttö vakiintui merkiksi vihollisuuksien lopettamisesta, mutta alkuaan sitä käytettiin laajemminkin eri rituaaleissa. Rituaali alkoi piipun sytyttämisestä ja sen ojentamisesta seremonian johtajalle. Hän imi piipusta ensimmäiset savut ja puhalsi ne kohti taivasta. Sitten hän antoi piipun vasemmalla puolellaan olevalle, ja näin piippu kiersi auringon suuntaisesti. Seremonian uskottiin suojaavan osallistujia kaikelta vihamielisyydeltä.
Aiheesta muualla

Kuvia tai muita tiedostoja aiheesta Rauhanpiippu Wikimedia Commonsissa
Kolmoisliiton sota

Kolmoisliiton sota (esp. Guerra de la Triple Alianza, port. Guerra da Tríplice Aliança) tai Paraguayn sota käytiin vuosina 1864–1870 Brasilian, Argentiinan ja Uruguayn muodostaman Kolmoisliiton sekä Paraguayn välillä. Paraguay koki sodassa murskaavan tappion ja menetti yli puolet väestöstään ja noin kolmasosan alueistaan.
Sodan taustat

Paraguay oli itsenäistynyt vuonna 1811 ja tehnyt aluksi itänaapurinsa Brasilian kanssa paljon yhteistyötä. Paraguay oli kuitenkin muista Etelä-Amerikan maista poiketen alkanut pyrkiä taloudelliseen omavaraisuuteen; se asetti korkeat tullimaksut ulkomaisille tuotteille, eikä ottanut ulkomaista lainaa.
Paraguayn vallankahvassa oli Lópezin suku: vuosista 1841–1862 Carlos Antonio López ja vuodesta 1862 lähtien hänen poikansa Francisco Solano López, joka käynnisti maassa teollisuuden modernisoinnin. Teollistumisen kannalta tärkeää ulkomaankauppaa haittasi kuitenkin meriyhteyden puuttuminen, ja sen tavoittelua Atlantille Brasilian kautta pidetään yhtenä syynä sodalle. López aloitti myös armeijansa varustelun; sotateollisuutta kasvatettiin, linnoituksia pystytettiin jokivarteen, sotalaivoja rakennettiin ja miehiä kutsuttiin asepalvelukseen.
López pyrki aluksi liittoutumaan Uruguayn kanssa, mutta kun Brasilia miehitti Uruguayn vuonna 1864 maiden välisen rajakiistan seurauksena ja syrjäytti maan johtajan Atanasio Aguirren, López julisti 13. joulukuuta sodan Brasilialle.
Sodan alku

Paraguay saavutti sodan alussa menestystä, ja onnistui miehittämään alueita ja linnakkeita Brasiliasta. Kun Argentiina ei sallinut maa-alueidensa käyttöä Paraguayn joukoille, López julisti sodan Argentiinalle 18. maaliskuuta 1865. Argentiinan presidentti Bartolomé Mitre aloitti neuvottelut Brasilian ja Uruguayn kanssa sotilasliiton muodostamiseksi sen jälkeen, kun López aloitti sodan Brasiliaa vastaan. Kolmoisliitto julisti yhdessä sodan Paraguayta vastaan 1. toukokuuta 1865.
Paraguay lähti sotaan suurella armeijalla, joka oli miesvoimaltaan vahvempi kuin Kolmoisliiton joukot. Paraguaylla oli 70 000–100 000 sotilasta, 28 sotalaivaa ja 400 tykkiä. Kolmoisliiton mailla oli aluksi yhteensä alle 30 000 sotilasta, mutta Brasilian etuna oli sen suuri laivasto ja tykistö. Kaikki osapuolet olivat melko huonosti valmistautuneita sotaan; joukkojen aseistus oli puutteellista ja koulutus usein huonoa. Aluksi Paraguay onnistui valtaamaan alueita ja kaupunkeja myös Argentiinalta.
Kolmoisliitto saa yliotteen

Vuoden 1865 kesäkuussa Brasilia sai tuhottua Paraguayn laivaston ja torjui Paraguayn invaasion Argentiinassa. Koska joen hallinta oli teiden puutteessa tärkeää, tämä tappio oli Paraguayn häviön alkua. Vuoden lopussa Lópezin armeija oli ajettu pakosalle Argentiinasta, ja sotatapahtumat olivat siirtymässä Paraguayn rajojen sisäpuolelle. Toukokuussa 1866 käytiin Estero Bellacon taistelu. Vuoden 1866 syyskuussa López oli valmis allekirjoittamaan rauhansopimuksen, mutta Kolmoisliiton asettamat rauhanehdot olivat hänelle liian kovat, sillä ne edellyttivät Lópezin hallinnon täydellistä lakkauttamista.
Vuosien 1866 ja 1867 välillä sota laantui kun osapuolet huolsivat joukkojaan linjojen takana. Kolmoisliitto eteni kuitenkin vaihe vaiheelta komentajansa Caxiasin herttuan johdolla ja lähestyi pääkaupunki Asunciónia. Vuonna 1868 Caxias saavutti useita voittoja ja Kolmoisliitto vaati taas Lópezin antautumista. Sitä hän ei tehnyt vaan pakeni pääkaupungista Cerro Leoniin. Asunción miehitettiin vuoden 1869 ensimmäisenä päivänä.
Sodan loppu ja seuraukset

Brasilia asetti Asuncióniin uuden hallituksen. Lópezin joukot jatkoivat vielä vuoden ajan sissisotaa koillisen vuoristoseudulta käsin, mutta 1. maaliskuuta 1870 hänen leiriinsä hyökättiin Cerro Corássa ja López sai surmansa yritettyään taistella haavoittuneena viimeiseen asti.
Sodan loppuvuodet verottivat Paraguayn väestöä ja taloutta ankarasti: paraguaylaisia arvioidaan kuolleen eri arvioissa 300 000 tai jopa yli miljoona henkeä, ja 90 % maan miespuolisesta väestöstä menehtyi. López ei säälinyt omia joukkojaan, vaan pakotti heidät taistelemaan kuolemaan asti. Niin sotilaita kuin siviiliväestöäkin menehtyi suurin joukoin sodan aiheuttamissa koleraepidemioissa. Brasilialaisia sotilaita ja siviilejä kuoli yhteensä noin 50 000, ja argentiinalaisia ja uruguaylaisia yhteensä kolmisenkymmentä tuhatta.
Paraguay määriteltiin rauhansopimuksessa yksin syylliseksi sotaan, ja se joutui maksamaan suuret sotakorvaukset, mikä syöksi maan suuriin velkoihin. Paraguay menetti rauhanehdoissa 140 000 neliökilometriä alueistaan Brasilialle ja Argentiinalle. Maan irtain omaisuuskin oli sodassa ryöstetty ja myyty pois. Paraguayn maaseutu tyhjeni, kun väki muutti tuhotuista kylistä pääkaupunkiin. Maan teollisuus taantui, talous oli raunioina ja maa joutui ottamaan ulkomaista lainaa.
Myös Brasilia ja Argentiina joutuivat sodan seurauksena suuriin velkoihin, mikä aiheutti Brasiliassa talouskriisin. Sota vahvisti Brasilian armeijan asemaa maassa ja vähensi orjuutta. Brasilia miehitti Paraguayta vielä kuuden vuoden ajan ja joutui sinä aikana torjumaan Argentiinan aluevaatimukset Chacon alueesta.
Uruguayssa colorados-puolue onnistui lujittamaan asemaansa ja pysyi vallassa aina vuoteen 1958 asti.
Kaikki alueen maat, myös Paraguay, saivat rauhansopimuksessa oikeuden käyttää Paraguay- ja Paraná-jokia.
Sodan syistä on yhä erilaisia käsityksiä. Solana Lópezin aggressiivista politiikkaa pidetään sodan tärkeimpänä syynä, mutta myös Ison-Britannian taloudellisia intressejä on esitetty yhdeksi sodan syntyyn vaikuttaneeksi tekijäksi etenkin Paraguayssa. Aikoinaan Britannia oli kuitenkin sotaa vastaan, vaikka maan pankit hyötyivätkin sodan jälkeen lainoittaessaan sodan osapuolia.
Aiheesta muualla

Kuvia tai muita tiedostoja aiheesta Kolmoisliiton sota Wikimedia Commonsissa
Viimeiseen mieheen. Kappale erään kansan sankaritarua, Hakkapeliitta, 13.09.1932, nro 37, s. 20, Kansalliskirjaston digitaaliset aineistot
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Paraguayan War
Humaitán piiritys: Paraguayn joukot tulittavat Brasilian laivastoa
Paraguayn nykyiset alueet vihreällä ja sodassa menetetyt alueet idässä ja lännessä tummennettuina.
Käännös suomeksi
Kivikko (Kemi)

| Kivikko |
| --- | --- |
 Kivikossa sijaitsee Lapin amk:n tekniikan yksikkö.
Kaupunki:  Kemi
Suuralue:  Kivikko
Kaupunginosa nro:  31
Pinta-ala:  1,91 km² 
Väkiluku:  1 718  31.12.2021
Työpaikkoja:  542 kpl   (31.12.2013)
Osa-alueet:  Kivikko, Hirmunkatu, Juusonkatu, Kivikangas, Ristikangas
Postinumero(t):  94600
Kivikko on yksi Kemin kaupunginosista. Kivikko sijaitsee pääosin Perämerentien itäpuolella ja kaupungin keskustan pohjoispuolella.
Kivikko on pääosin omakotitaloaluetta. Kivikankaan pienalueella sijaitsee Lapin ammattikorkeakoulun tekniikan yksikkö ja sinne on ryhmittynyt uuden teknologian yrityksistä muodostunut keskittymä. Suuri osa alueen työpaikoista on keskittynyt juuri Kivikankaalle.
Palveluita

Lapin  ammattikorkeakoulu tekniikan koulutusyksikkö
Digipolis - Kemin teknologiakylä
Kivikon koulu sekä esikoulu ja päiväkoti
I Simeriní

| I Simeriní |
| --- | --- |

Lehtityyppi:  sanomalehti
Kokonaislevikki:  16 000 (2018)
Perustettu:  1976
Kotikunta:  Nikosia
Kotimaa:  Kypros
Ilmestymistiheys:  sunnuntaisin
Kieli:  kreikka
Aiheesta muualla
Kotisivu
I Simeriní (kreik. Η Σημερινή) on Kyproksella ilmestyvä kreikankielinen sanomalehti. Se on perustettu vuonna 1976 ja on vuodesta 2017 ilmestynyt vain sunnuntaisin.
Aiheesta muualla

Lehden verkkosivut (kreikaksi)
Justice League Unlimited

| Justice League Unlimited |
| --- | --- |
 Sarjan logo
Tyyli:  piirrossarja, seikkailu, toiminta
Kestoaika:  22 min
Luoja(t):  Dwayne McDuffie Bruce Timm James Tucker
Pääosissa:  George Newbern Kevin Conroy Carl Lumbly Phil LaMarr Susan Eisenberg Clancy Brown Michael Rosenbaum Maria Canals
Alkuperämaa:   Yhdysvallat
Alkuperäiskieli:  englanti
Verkko:   Cartoon Network
Esitetty:  31. heinäkuuta 2004 – 13. toukokuuta 2006
Tuotantokausia:  3
Jaksoja:  39
Tuotanto
Tuottaja(t):  Dwayne McDuffie Bruce Timm James Tucker
Linjatuottaja:  Shaun McLaughlin
Ohjaaja(t):  Joaquim Dos Santos Dan Riba
Käsikirjoittaja(t):  Dwayne McDuffie J. M. DeMatteis Matt Wayne Stan Berkowitz Robert Goodman Paul Dini Bruce Timm Alan Moore Dave Gibbons Ron Zimmerman Henry Gilroy Andrew Kreisberg Warren Ellis Jim Steranko Darwyn Cooke Gail Simone Geoff Johns
Tuotantoyhtiö(t):  Warner Bros. Animation
Palkinnot
Ehdokkuudet:  Emmy (2005) Annie (2006)
Aiheesta muualla
IMDb 
Justice League Unlimited on Emmy-ehdokkuudella huomioitu yhdysvaltalainen spin-off-sarja Justice League -animaatiosta, joka perustuu edeltäjänsä tavoin DC Comicsin sarjakuvaryhmään Oikeuden Puolustajat.
Sarjaa esitettiin ensi kerran Yhdysvalloissa 31. heinäkuuta 2004, ja samana vuonna alkoi myös samanniminen sarjakuvalehti. Justice League Unlimitedin piti alun perin kestää kaksi tuotantokautta, mutta sen suosion myötä sarjasta tehtiin vielä kolmas tuotantokausi. Tämän myötä sarja kesti yhteensä 39 jakson verran ja päättyi 13. toukokuuta 2006. Se oli samalla viimeinen jakso ja sarja DC-animaatiouniversumissa.
Mukana esiintyy Oikeuden Puolustajien perustajajäsenien lisäksi monia muita sankareita, kuten Terästyttö, Vihreä Nuoli ja Kapteeni Atomi.
Luettelo hahmoista > Oikeuden Puolustajat

Teräsmies
Batman
Vihreä Lyhty
J'onn J'onnz
Ihmenainen
Salama
Atom Smasher
Atomi
Kapteeni Atomi
Aztek
B'Wana Beast
Blue Devil
Booster Gold
The Creeper
Crimson Avenger
Crimson Fox
Doctor Fate ja Inza
Elongated Man
Gypsy
Hawk ja Dove
Hourman
Ice
Jason Blood / Etrigan the Demon
Johnny Thunder ja Thunderbolt
Dr. Light
Metamorpho
Musta Kanarialintu
Dr. Mid-Nite
Nemesis
Obsidian
Orion
Punainen Tornado
The Question
The Ray
Rocket Red
Sand
Shayera Hol
Shining Knight
Speedy
Starman
Commander Steel
Mr. Terrific
Teräs
Terästyttö
Tuli
Tähtityttö ja STRIPES
Vesimies
Vibe
Vigilante
Vihreä Nuoli
Villikissa
Vixen
Waverider
Zatanna
Luettelo hahmoista > Cadmus

Cadmus perustettiin heti sen jälkeen kun Oikeuden Puolustajat taistelivat toisesta ulottuvuudesta olevia Oikeuden Lordeja vastaan. Hallituksen viranomaiset huolestuivat asiasta mikäli heidän Oikeuden Puolustajat ryhtyisivät samankaltaiseen diktaattorimaiseen toimintaan. Huomattuaan simulaatiokokeissa häviävänsä jokaisessa käydyssä sodassa Oikeuden Puolustajille, he päättivät perustaa projektin Cadmus. Tämä projekti sai lisä vauhtia kehitykseen, kun he saivat tietää Oikeuden Puolustajilla olevan avaruusasema maaplaneetan yllä, joka on varustettu ydinpommin tasoisella laseraseella. Cadmus pyrkii luomaan omia supervoimilla varustettuja armeijoita, sekä muita kloonikokeita, jotta he kykenisivät voittamaan Oikeuden Puolustajat. Operaation johdossa toimii Amanda Waller.
Amanda Waller
Professori Hamilton
Hugo Strange
Kenraali Eiling
Tala
Luettelo hahmoista > Iskuryhmä X

Rick Flag
Deadshot
Plastique
Kapteeni Bumerangi
Kellokuningas
Luettelo hahmoista > Legioona

Grodd loi uuden rikollisjärjestön edellisen Salaisen Yhteisön epäonnistuttua. Tämä Legioona koostuu useista jäsenistä, joka on Oikeuden Puolustajien kanssa samankaltainen jäsenten määrän suhteen. Jokaisesta onnistuneesta pankkiryöstöstä Grodd saisi 25 pronsenttia kokonaissummasta, jonka vastineeksi hän tarjosi organisaationsa jäsenille suojaa virkavallalta. Myöhemmin Legioonan johtajuus meni Luthorille, joka syrjäytti Groddin valtataistelussa pudottamalla tämän avaruuteen.
Gorilla Grodd
Lex Luthor
Angleman
Atomikallo
Avain
Bizarro
Black Mass
Blockbuster
Bloodsport
Blue Llama
Cheetah
Crowbar
Devil Ray
Dr. Cyber
Dr. Polaris
Dr. Spectro
The Dummy
Electrocutioner
Evil Star
Fastball
Giganta
Goldface
Helleaalto
Hellgrammite
Herrasmiesaave
Javelin
KG Beast
Killer Frost
Lady Lunar
Lelumies
Livewire
Majuri Tuho
Merlyn
Metallo
Mokkasiinikäärme
Peilimestari
Monocle
Neutron
Parasiitti
Psycho Pirate
The Puppeteer
The Puzzler
Queen Bee
Rampage
Shark
Silver Banshee
Sinestro
Sonar
Säävelho
Tala
Tattooed Man
Thinker
The Top
Tsukuri
Tähtisafiiri
Volcana
Äänirooleissa > Oikeuden Puolustajat

| 0 | 1 | 2 |
| --- | --- | --- |
|  Kevin Conroy  | … |  Batman   |
|  Carl Lumbly  | … |  J'Onn J'Onzz   |
|  Phil LaMarr  | … |  Vihreä Lyhty/John Stewart, Teräs   |
|  Susan Eisenberg  | … |  Ihmenainen   |
|  George Newbern  | … |  Teräsmies   |
|  Michael Rosenbaum  | … |  Salama, Vigilante (yhdessä jaksossa)   |
|  Maria Canals  | … |  Shayera Hol, Tuli   |
|  Kin Shriner  | … |  Vihreä Nuoli   |
|  Nicholle Tom  | … |  Terästyttö   |
|  Jeffrey Combs  | … |  The Question   |
|  Gina Torres  | … |  Vixen   |
|  Chris Cox  | … |  Kapteeni Atomi, Shining Knight   |
|  John C. McGinley  | … |  Atomi   |
|  Jeremy Piven  | … |  Elongated Man   |
|  Oded Fehr  | … |  Dr. Fate   |
|  Morena Baccarin  | … |  Musta Kanarialintu   |
|  Peter Onorati  | … |  B'wana Beast, Sotahaukka   |
|  Scott Rummell  | … |  Vesimies   |
|  Jennifer Hale  | … |  Zatanna, Inza   |
|  Michael Beach  | … |  Devil Ray, Mr. Terrific   |
|  Nathan Fillion  | … |  Vigilante   |
|  Giselle Loren  | … |  Stargirl   |
|  Scott Patterson  | … |  Aztek   |
|  George Eads  | … |  Kapteeni Atomi  (yhdessä jaksossa)   |
|  Fred Savage  | … |  Hawk   |
|  Jason Hervey  | … |  Dove   |
|  Tom Everett Scott  | … |  Booster Gold   |
|  Dennis Farina  | … |  Villikissa   |
|  Jerry O’Connell  | … |  Kapteeni Marvel   |
|  Lauren Tom  | … |  tri. Valo   |
|  Ron Perlman  | … |  Orion   |
|  Powers Boothe  | … |  Punainen Tornado   |
Äänirooleissa > Viholliset

| 0 | 1 | 2 |
| --- | --- | --- |
|  Clancy Brown  | … |  Lex Luthor   |
|  CCH Pounder  | … |  Amanda Waller   |
|  Juliet Landau  | … |  Tala, Plastique   |
|  Corey Burton  | … |  Brainiac, Avain   |
|  Powers Boothe  | … |  Gorilla Grodd   |
|  Jennifer Hale  | … |  Giganta, Killer Frost   |
|  Lex Lang  | … |  Helleaalto, Kapteeni Pakkanen, Atomikallo   |
|  Michael Rosenbaum  | … |  Dr. Polaris, Deadshot, Ghoul   |
|  Nicholle Tom  | … |  Galatea   |
|  George Newbern  | … |  Bizarro   |
|  Michael Ironside  | … |  Darkseid   |
|  Donal Gibson  | … |  Kapteeni Bumerangi   |
|  Edward Asner  | … |  Hephaestus, Granny Goodness   |
|  Peter MacNicol  | … |  David Clinton/Chronos   |
|  Michael York  | … |  Ares   |
|  Olivia d'Abo  | … |  Morgaine Le Fey   |
|  Soren Fulton  | … |  Mordred   |
|  Sheryl Lee Ralph  | … |  Gebardi   |
|  Jose Yenque  | … |  Mokkasiinikäärme   |
|  Malcolm McDowell  | … |  Metallo   |
|  Mark Hamill  | … |  Trickster   |
|  Alexis Denisof  | … |  Peilien Mestari   |
|  Eric Roberts  | … |  Mongul   |
|  Robert Englund  | … |  Felix Faust   |
|  Bob Joles  | … |  Hades   |
|  Michael Dorn  | … |  Kalibak   |
|  Michael Jai White  | … |  Tuomiopäivä   |
|  Glenn Shadix  | … |  Steve Mandragora   |
|  Ted Levine  | … |  Sinestro   |
|  Bruce Timm  | … |  Solomon Grundy   |
|  Adam Baldwin  | … |  Rick Flagg Jr.   |
|  Alan Rachins  | … |  Kellokuningas   |
|  Bud Cort  | … |  Lelumies   |
|  Elizabeth Peña  | … |  Paran-Dul   |
|  Hector Elizondo  | … |  Kragger   |
|  Robin Atkin Downes  | … |  Gentleman Ghost   |
Äänirooleissa > Muut hahmot

| 0 | 1 | 2 |
| --- | --- | --- |
|  Robert Foxworth  | … |  Professori Hamilton   |
|  Amy Acker  | … |  Huntress   |
|  Dana Delany  | … |  Lois Lane   |
|  Will Friedle  | … |  Batman/Terry McGinnis, Kyle Rayner/Vihreä Lyhty   |
|  J. K. Simmons  | … |  Kenraali Wade Eiling   |
|  Michael T. Weiss  | … |  Etrigan/Jason Blood   |
|  Scott Patterson  | … |  King Faraday   |
|  Robert Picardo  | … |  Amazo   |
|  James Remar  | … |  Haukkamies/Carter Hall   |
|  Adam Baldwin  | … |  Jonah Hex, Hal Jordan   |
|  James Sie  | … |  Wind Dragon   |
|  Ioan Gruffudo  | … |  Mr. Miracle   |
|  Farrah Forke  | … |  Big Barda   |
|  Christopher McDonald  | … |  Jor-El   |
|  Phil LaMarr  | … |  Static   |
|  Raphael Sbarge  | … |  Deadman   |
|  Lisa Edelstein  | … |  Mercy Graves   |
|  Kim Mai Guest  | … |  Linda Park   |
|  Susan Sullivan  | … |  Hippolyta   |
|  Charles Napier  | … |  kenraali Hardcastle   |
Sarjan synty

Justice League Unlimited oli tuottajien näkökulmasta vain uusi tuotantokausi eri nimellä. Timm ei ollut edellisen Justice League sarjan jälkeen varma saisivatko he jatkaa Oikeuden Puolustajien parissa, mutta Cartoon Network halusi heidän tuottavan vielä kaksi tuotantokautta lisää. Heillä oli kuitenkin kaksi ehtoa, ei enää kaksiosaisia jaksoja. Lisäksi Cartoon Network halusi sarjan kokevan uudenlaisen ilmeen, jotta se poikkeaisi edellisen sarjan kahdesta tuotantokaudesta. Tämä tarkoitti myös sitä, että Timm ja muut sarjan tekijät päättivät esitellä mahdollisimman monta DC Comicsin supersankaria. Heidän täytyi kuitenkin pyytää lupa DC Comicsilta hahmojen käyttämiseen, jonka vuoksi kaikkia tekijöiden haluamia hahmoja ei voitu esitellä sarjan aikana. Lisäksi koska käytössä oli useita supersankareita sarjan alkuperäiset hahmot Batman, Teräsmies, Vihreä Lyhty, Ihmenainen, Salama, Haukkatyttö ja Metsästäjä Marsista eivät mahtuneet kaikkiin jaksoihin.
Sarjan suunnittelu ja tekeminen vaikeutui edelliseen sarjaan nähden. Sillä aikaisemmin jaksot olivat useimmiten kaksiosaisia, jonka myötä taustojen suunnittelu oli helpompaa. Uusien tuotantokausien kanssa puolestaan täytyi suunnitella jokaiselle jaksolle omat taustat, sekä yksi osaiset tarinat. Huolimatta yksi osaisista jaksoista tekijät loivat eräänlaisen juonen läpi kahden ensimmäisen kauden projekti Cadmus, jonka tarkoituksena oli suojella maaplaneettaa Oikeuden Puolustajilta mikäli he osoittautuisivat vihamielisiksi.
Sarjan synty > Intro

Sarjan alkuperäinen inspiraatio uusitulle alkutunnukselle oli Avaruusasema Alfa televisiosarjan alkutunnus. Tämän myötä syntyi idea laittaa alkutunnuksiin kuvapaljastuksia juonesta. Se ei kuitenkaan ollut helppoa sillä Timmin mukaan oli vaikea löytää 22 minuutin jaksosta videopätkiä, jotka eivät jollain tapaa pilaisi sarjan juonta.
Vastaanotto ja arvostelu

Tammikuussa 2009 IGN-sivuston laatiman sadan parhaan animaatiosarjan listan mukaan Justice League Unlimited oli sijalla 20. Sarja kuitenkin laskettiin osana edeltäjäänsä Justice Leaguea, jota sivusto piti sarjan vanhana nimenä.
Sarjakuva

Justice League Unlimitedista on myös saman niminen sarjakuva, jonka julkaiseminen alkoi syyskuussa 2004. Sarjakuvasta julkaistiin 46 numeroa, jonka viimeinen numero ilmestyi kesäkuussa 2008.